Het sijn come inden rechte inde banc te loven voe meye en scepen aldair
reyne vanden broecke naturlic sone reyneers wijlen vanden broecke die met scepen
haeve van loven come en beleyt es tot den ombehoirlijken goeden margriete
vander brugge docht arnts wijlen vand bruggen van holsbeke moeder des
voirs reyneers in deen zijde en henrick vander bruggen sone willems weve
vander bruggen en brueder der voirg mgriete in dande Aldair de voirs
henric vand bruggen aensprack de helcht van ene huse en hove met zijnre
toebehoirte gelegen te holsbeke tussce de goede jans wynt in deen zijde
en de goede sgodshuys van gempe in dande zijde en naest den goeden
henrix vand bruggen en metter vierder zijden aen shen strate aldair seggen
dat willem vand bruggen zijn vader getruwet hadde nae staet der heilige
kucken een vrouwe psoen gehete lijsbeth sveren en dat zij tvoirs goedt
geheel besate en beseten over xxx jaen en meer als hue wettich
erve en dat de voirs lijsbet dair uutt gestorve ware als uut huen erve
ende de voirs willem dair inne als tochtene sitten bleef en dair uut gestorve
ware als uut zijnre tocht bynne tween jaren herwts Ende dat nae doot
van zijne vader tselve goet bleve ware op hem en op mgriete zijnre sust
oic docht des voirscr wijlen willems en lijsbette Seyde voirt de selve
henric dat zijn voirs vorden en hij tvoirscr goet gepossesseert en toesiende
der voirg mgriete vand bruggen gebruyct hadden over den voirscr
tmijn van xxx jaen Ende dat oic tselve goet nae doot van zijnen
vader en moeder hem int geheel aengedeylt was jegen der voirg
zijnre sust Ende dat de voirs punte wair sijn boet de voirscr heric
te thoene mette mynste dair hij int recht mede lijden mochte
hopende dair op om dat hem de selve goede sculdich waren te blive
En oft niet genoech wae des hij emer niet en meynde soe pnteerde
hij tot dien dair af zijn behout te doen gelijc nae den rechte behoirt
versucken dair om de voirs henric den voirg reyne bedwonge
te werden af te late en zijn hande mette voirs beleide vande voirs
goeden te lichten oft dat hem de meye dair af dade een vonisse
Op dwelc de voirs reyne hem verantwoirden dede seggen dat een
gehete arnt vand bruggen getouwet hadde een vrouwen psoen gehete
maghtelt gheerts die welke sametlic hadden twe wettige kinden
Te weten den voirs wijlen willem en mgriete vander bruggen
en dat de voirscr arnt voir sijn wijf aflivich worde was en dat
de selve maghtelt nae huers mans doot tvoirscr goet vcrege
hadde in huen weduwe stoele Ende ter tijt alse de voirscr
willem in huen broede was welke mgriete alsoe de voirscreve
reyne seyde geleeft hadde beneden xxx jaren Ende want